CELEX: 62012CN0418
Language: et
Date: 2012-09-14 00:00:00
Title: Kohtuasi C-418/12 P: TME SpA — Termomeccanica Ecologia 14. septembril 2012 esitatud apellatsioonkaebus Üldkohtu (kolmas koda) 4. juuli 2012 . aasta määruse peale kohtuasjas T-329/11: Termomeccanica Ecologia versus Euroopa Komisjon

1.12.2012   
            
            
               ET
            
            
               Euroopa Liidu Teataja
            
            
               C 373/3
            
         TME SpA — Termomeccanica Ecologia 14. septembril 2012 esitatud apellatsioonkaebus Üldkohtu (kolmas koda) 4. juuli 2012. aasta määruse peale kohtuasjas T-329/11: Termomeccanica Ecologia versus Euroopa Komisjon
   (Kohtuasi C-418/12 P)
   2012/C 373/03
   Kohtumenetluse keel: itaalia
   
      Pooled
   
   
      Apellant: TME SpA — Termomeccanica Ecologia (esindajad: advokaadid C. Malinconico, S. Fidanzia ja A. Gigliola)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada väidetes toodud põhjustel Üldkohtu 4. juuli 2012. aasta määrus kohtuasjas T-329/11, mis toimetati kätte 9. juulil 2012, ning sellest tulenevalt;
            
         
               —
            
            
               tühistada Euroopa komisjoni 20. aprilli 2011. aasta otsus, milles leiti, et Rumeenia vastu ei ole vaja alustada menetlust liikmesriigi kohustuste rikkumise tuvastamiseks esiteks ühenduse riigihangete alaste põhimõtete ja direktiivide rikkumise tõttu ning teiseks dokumendi „Pratical Guide to contract procedures financed from the General Budget of the European Communities in the context of external actions” rikkumise tõttu;
            
         
               —
            
            
               kohustada Euroopa Komisjoni hüvitama temapoolse ühenduse õiguse rikkumisega TME-le põhjustatud kahju summas 18 955 106 eurot või suuremas või väiksemas summas, mida kohus peab õiglaseks;
            
         
               —
            
            
               teise võimalusena, kohustada Euroopa Komisjoni hüvitama TME-le võimaluse kaotuse tõttu tekkinud kahju summas 3 791 021 eurot või suuremas või väiksemas summas, mida kohus peab õiglaseks;
            
         
               —
            
            
               kolmanda võimalusena, kohustada Euroopa Komisjoni hüvitama tema ülesannete täitmisega viivitamise tõttu tekkinud kahju kogusummas 73 044,32 eurot (vastab TME kantud õigusnõustamiskuludele) või suuremas või väiksemas summas, mida kohus peab õiglaseks;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   PRAG-i punkti 2.4.12 ja hankedokumentide I osa punkti 37 kohaselt peab komisjon andma TME poolt vaidlustatud menetluse kohta oma põhjendatud arvamuse.
   Lisaks tegi komisjon vea sellega, et ta pärast seda, kui TME oli 10. detsembril 2008 esitanud kaebuse, ei sekkunud ühenduse õiguse ilmse rikkumise kõrvaldamiseks ega selleks, et nõuda Rumeenia riigile vaidlusaluse hanke korraldamiseks antud abi tagasi.